**Ministru kabineta noteikumu projekta "Grozījums Ministru kabineta 2015.gada 17.novembra noteikumos Nr.653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) 2019. gada 27. augusta sēdes protokollēmuma Nr. 36 42.§ "Informatīvais ziņojums "Par Labklājības ministrijas projekta Nr.2.2.1.1/17/I/007 "Labklājības nozares informācijas un komunikācijas tehnoloģiju centralizācija" īstenošanas termiņa pagarinājuma nepieciešamību"" (turpmāk – MK protokollēmums Nr. 36) 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2015. gada 17. novembra noteikumu Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" (turpmāk – MK noteikumi Nr. 653) 14. punkts paredz, ka maksimālais projekta īstenošanas ilgums 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) ietvaros ir trīs gadi, bet ne ilgāk kā līdz 2022. gada 31. decembrim.  MK noteikumos Nr. 653 norma par maksimālā projekta īstenošanas termiņa ierobežošanu tika iekļauta, lai motivētu projektu iesniedzējus pirms projekta uzsākšanas rūpīgi izvērtēt projekta īstenošanai nepieciešamo laika apjomu, kā arī potenciālos riskus projekta savlaicīgai īstenošanai. Tāpat nepieciešamība noteikt maksimālo projekta īstenošanas termiņu izrietēja arī no prasības par 2.2.1.1. pasākuma ietvaros sasniedzamajiem starpposma rādītājiem līdz 2018. gada 31. decembrim. Minētie rādītāji 2.2.1.1. pasākuma ietvaros tika sasniegti.  MK 2019. gada 27. augusta sēdē tika izskatīts Labklājības ministrijas (turpmāk – LM) sagatavotais informatīvais ziņojums "Par Labklājības ministrijas projekta Nr.2.2.1.1/17/I/007 "Labklājības nozares informācijas un komunikācijas tehnoloģiju centralizācija" īstenošanas termiņa pagarinājuma nepieciešamību", kurā secināts, ka nepieciešams LM projekta īstenošanas termiņa pagarinājums, kas pārsniedz MK noteikumu Nr. 653 14. punktā norādīto maksimālo projekta īstenošanas termiņu. Pretējā gadījumā pastāv būtisks risks, ka projekts netiks īstenots tam paredzētajā termiņā un līdz ar to projekta mērķis netiks sasniegts un par papildu piešķirto finansējumu plānotās aktivitātes veicamo darbu apjoma un specifikas dēļ varētu tikt īstenotas tikai daļēji vai arī projekts varētu tikt pabeigts sasteigtā režīmā, palielinot slēpto kļūdu iespēju, kuras var atklāties tikai pēc projekta pabeigšanas.  Lai risinātu informatīvajā ziņojumā aprakstīto situāciju un novērstu projekta īstenošanas riskus, MK protokollēmuma Nr. 36 2. punktā iekļauts uzdevums Vides aizsardzības un reģionālās attīstības ministrijai (turpmāk – VARAM) divu mēnešu laikā sagatavot un iesniegt izskatīšanai noteikumu projektu, iekļaujot nosacījumu, ka MK izņēmuma gadījumā var pagarināt noteikumos noteikto maksimālo projekta īstenošanas termiņu.  Izpildot MK protokollēmuma Nr. 36 2. punktā noteikto, VARAM ir izstrādājusi MK noteikumu projektu "Grozījums Ministru kabineta 2015.gada 17.novembra noteikumos Nr.653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi"" (turpmāk – noteikumu projekts), kas paredz veikt precizējumus MK noteikumu Nr. 653 14. punktā, paredzot, ka maksimālais projekta īstenošanas ilgums 2.2.1.1. pasākuma ietvaros ir trīs gadi vai cits ar MK lēmumu noteikts termiņš, bet ne ilgāk kā līdz 2023.gada 31.decembrim. VARAM skaidro, ka vienlaikus tiek pagarināts galējais 2.2.1.1. pasākuma projektu īstenošanas termiņš par vienu gadu līdz 2023. gada 31. decembrim, ņemot vērā, ka projektu īstenošanas ilgums var būt trīs gadi, taču ne visi 2.2.1.1. pasākuma otrās kārtas projektu apraksti jau ir saskaņoti un apstiprināti MK, kā arī turpinās projektu iesniegumu vērtēšana Centrālajā finanšu un līgumu aģentūrā (turpmāk – CFLA).  Līdz ar to, lai novērstu iespējamos riskus, noteikumu projekts paredz precizēt 14. punktu, nosakot maksimālo projekta īstenošanas ilgumu līdz 2023. gada 31. decembrim, kas vienlaicīgi sakrīt ar Eiropas Savienības fondu 2014.-2020. gada plānošanas perioda izdevumu attiecināmības maksimālo termiņu. Vienlaikus, vērtējot projektu iesniegumus, tiks pievērsta uzmanība tam, lai projektos plānoto darbību īstenošanai tiktu paredzēts pietiekams laiks.  VARAM norāda, ka jautājums par termiņa pagarināšanu tiks izvērtēts atbilstoši VARAM metodikai par projektu iekļaušanu informācijas un komunikācijas tehnoloģiju IKT mērķarhitektūrā (izstrādāta saskaņā ar MK 2016. gada 10. februāra rīkojuma Nr. 136 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā" 4.1. apakšpunktu)un akceptēts virzīšanai uz MK tikai gadījumos, ja būs veikts detalizēts situācijas izvērtējums un nepieciešamība pagarināt projektu būs argumentēta un pamatota.  Noteikumu projektam nav negatīvas ietekmes uz projektu iesniegumu atlasi un īstenošanā esošajiem informācijas un komunikācijas tehnoloģiju projektiem, proti, noteikumu projektā iekļautie grozījumi 2.2.1.1. pasākuma īstenošanas nosacījumos uzskatāmi par projektu iesniedzējiem un finansējuma saņēmējiem labvēlīgākiem un tiks piemēroti no noteikumu projekta spēkā stāšanās brīža. |
|  | Projekta izstrādē iesaistītās institūcijas un publiskas personas kapitālsabiedrības | VARAM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 2.2.1.1. pasākuma projektu iesniedzēji un finansējuma saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot noteikumu projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem un esošajiem projektu iesniedzējiem, ne finansējuma saņēmējiem, ne Eiropas Savienības fondu vadībā iesaistītajām institūcijām. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktu sabiedrības līdzdalības kārtība piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Sabiedrības līdzdalība noteikumu projekta izstrādē nav nepieciešama, ņemot vērā, ka noteikumu projektam nav būtiskas ietekmes uz esošo regulējumu un tas attiecas vienīgi uz nozares ministrijām (kā 2.2.1.1. pasākuma projektu iesniedzējiem un finansējuma saņēmējiem vai kā tiešās pārvaldes iestādēm, kuru padotībā atrodas 2.2.1.1. pasākuma projektu iesniedzēji un finansējuma saņēmēji), kuras nepieciešamības gadījumā iesniegs MK grozījumus MK rīkojumā par attiecīgo IKT mērķarhitektūras versiju, pamatojot nepieciešamību pagarināt attiecīgā projekta īstenošanas termiņu virs 3 gadiem.  Pēc noteikumu projekta pieņemšanas Ministru kabinetā, tas tiks publicēts oficiālajā izdevumā "Latvijas Vēstnesis". |
| 2. | Sabiedrības līdzdalība projekta izstrādē | Sabiedrības līdzdalību noteikumu projekta izstrādē nebija nepieciešams nodrošināt. |
| 3. | Sabiedrības līdzdalības rezultāti | Sabiedrības līdzdalību noteikumu projekta izstrādē nebija nepieciešams nodrošināt. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, kā arī CFLA un 2.2.1.1. pasākuma projektu iesniedzēji un finansējuma saņēmēji gadījumā, ja MK ir pieņēmis lēmumu par projekta termiņa pagarināšanu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs J. Pūce

I. Briņķe, 66016716

[ieav.brinke@varam.gov.lv](mailto:ieav.brinke@varam.gov.lv)